ઈંગ્લેન્ડે છ વર્ષ પહેલાં ૨૦૧૦માં ટી-૨૦ વિશ્વ કપ જીત્યો હતો, જે ક્રિકેટના જનક દેશનો એકમાત્ર વિશ્વ ખિતાબ છે. અહીં ગઈ કાલે પ્રેક્ટિસ સેશન દરમિયાન વિકેટકીપર જોસ બટલર અને સહાયક કોચ પોલ ફારબ્રેસે અનોખો ઉપાય અપનાવ્યો. એમણે બે ખુરશીઓને એકબીજાથી થોડી નજીક રાખી અને તેને ટોવેલથી ઢાંકી દીધી. ખુરશીની એક બાજુ સ્ટમ્પ લગાવી અને પાછળ જોસ બટલર ઊભો રહ્યો. બીજી તરફથી પોલે ટેનિસ રેકેટ લઈને બોલને ખુરશીની નીચેથી બટલર તરફ મારવાનું શરૂ કર્યું.